पुजारा का इस सीजन का तीसरा शतक, बने 19 हजारी... सचिन के क्लब में शामिल
Cheteshwar Pujara and Australian batsman Steve Smith in County for the upcoming World Test Championship final between India and Australia. पुजारा का इस सीजन का तीसरा शतक, बने 19 हजारी... सचिन के क्लब में शामिल
वर्ल्ड टेस्ट चैंपियनशिप (WTC) फाइनल के लिए टीम इंडिया और ऑस्ट्रेलिया टीम में शामिल अधिकांश खिलाड़ी IPL में खेल रहे हैं। वहीं टीम इंडिया के नए दीवार चेतेश्वर पुजारा ऑस्ट्रेलियाई बल्लेबाज स्टीव स्मिथ के साथ WTC फाइनल की तैयारी में जुटे हुए हैं। पुजारा और स्मिथ काउंटी में ससेक्स की ओर से खेल रहे हैं। WTC फाइनल 7 जून से 11 जून के बीच इंग्लैंड में टीम इंडिया और ऑस्ट्रेलिया के बीच खेला जाना है।
पुजारा और स्मिथ के बीच 61 रन की साझेदारी
पुजारा और स्मिथ के बीच वोस्टरशायर के खिलाफ मैच में 61 रन की साझेदारी हुई है। स्मिथ 57 गेंद पर 30 रन बनाकर पवेलियन लौटे, जबकि पुजारा 189 गेंद पर 19 चौके और 1 छक्के की मदद से 136 रन बनाकर आउट हुए।
पुजारा का इस सीजन में तीसरा शतक
इस सीजन के 4 मैचों में तीसरा शतक है। इसके साथ ही पुजारा ने फर्स्ट क्लास क्रिकेट में अपने 19,000 रन पूरे किए। इसके साथ ही उन्होंने सुनील गावस्कर, सचिन तेंदुलकर, राहुल द्रविड़, वीवीएस लक्ष्मण और वसीम जाफर के क्लब में एंट्री मारी ली है। पुजारा फर्स्ट क्लास क्रिकेट में 19,000 रन बनाने वाले छठे भारतीय बन गए हैं।
गावस्कर के फर्स्ट क्लास में है सबसे ज्यादा रन
गावस्कर ने फर्स्ट क्लास क्रिकेट में 25,834 रन बनाए हैं, जबकि सचिन के नाम 25,396 रन दर्ज हैं। वही राहुल द्रविड़ ने 23,794, लक्ष्मण 19,730 जबकि जाफर ने 19,410 रन बनाए हैं। पुजारा के 19,043 रन हो गए हैं।
फर्स्ट क्लास में शतकों के मामले में जाफर को छोड़ चुके हैं पीछे
पुजारा कुछ दिन पहले जाफर के फर्स्ट क्लास के शतकों के रिकॉर्ड को भी पीछे छोड़ा था। वोस्टरशायर के खिलाफ 138 रन की पारी से पहले उन्होंने ग्लूस्टरशॉयर के खिलाफ सेकेंड डिविजन काउंटी चैंपियनशिप मैच में भी शतक जड़ा था। अब उनके 59 शतक हो गए हैं। इसके साथ ही फर्स्ट क्लास में शतकों के मामले में वह चौथे स्थान पर हो गए हैं। उन्होंने जाफर के 57 शतक को पीछे छोड़ा।
फर्स्ट क्लास में शतकों के मामले की लिस्ट में सचिन तेंदुलकर 81 शतकों के साथ पहले नंबर पर हैं। सुनील गावस्कर भी 81 शतकों के साथ दूसरे स्थान पर हैं।